**Kačica divá** alebo **kačica veľká** (lat. *Anas platyrhynchos*) je druh z rodu *Anas* (kačica) z čeľade kačicovité (*Anatidae*)

**Dobre pláva, lieta a potápa sa.**

Je čiastočne **sťahovavá** (časť zostane tu a časť odlieta). Samec je farebne odlišný od samice. Mláďatá sú nekrmivé (po vilahnutí - sami vyhľadávajú potravu). Má drobné zúbky na okraji zobáka. Potrava: drobné rastliny a živočíchy.

Kačica domáca
-------------

*Bližšie informácie v hlavnom článku: Kačica domáca*
Do druhu kačica divá sa väčšinou zaraďuje (ako forma alebo staršie poddruh) aj kačica domáca (*Anas platyrhynchos* forma *domestica* [alebo forma *domesticus*] alebo *Anas platyrhynchos domesticus*), ktorá sa ale občas (najmä staršie) zaraďuje ako samostatný druh (*Anas domesticus* alebo *Anas domestica*). Nie všetky domestikované (teda domáce) kačice však spadajú pod druh *Anas platyrhynchos* (resp. staršie: tvoria druh *Anas domesticus*), pretože niektoré spadajú pod druh pižmovka lesklá (*Cairina moschata*). Nasledujúci text sa kačicou domácou nezaoberá.

Výskyt
------

Kačica divá je najčastejšie a najďalej rozšírený druh kačice. Vyskytuje sa na celej severnej pologuli, od Európy cez Áziu až do Severnej Ameriky. Na Novom Zélande je dovezená a skrížená s domácou *Anas superciliosa*. V mnohých mestách sveta sa vyskytujú kačice divé, ktoré sú skrížené s kačicou domácou a vyznačujú sa odlišným sfarbením. Je to najbežnejšia kačica Európy a hniezdi aj nad 2 000 m n. m..

Množstvo a ochrana
------------------

Podľa Medzinárodnej únie na ochranu prírody a prírodných zdrojov kačica divá patrí medzi najmenej ohrozené druhy, celková populácia má stúpajúci trend, populácia v Európe je stabilná, v severnej Amerike za posledných 40 rokov výrazne zrástli stavy a to o 99,3%. V roku 2015 boli hodnoty početnosti o 51% nad hodnotou dlhodobého priemeru (roky 1955 – 2014).

Opis
----

Kačica divá váži 850 až 1400 gramov. Jej dĺžka je približne 58 cm (51 – 62 cm) a jej rozpätie krídel až 81 – 98 cm a dokáže letieť maximálnou rýchlosťou 110 km za hodinu.

Operenie samčeka (káčer) je sivé, s hnedou hruďou, hnedastým chrbtom a čiernou časťou nad a pod chvostom. Hlava je kovovo zelená a pod tým s bielym pruhom na krku, zobák je zelenožltý. Na zadnom okraji krídel sa nachádza kovovo modrý bielo lemovaný pás. Konce chvosta sú kučeravé. V časovom období medzi júlom a augustom je operenie samčeka zameniteľne podobné sfarbeniu samičky. Sfarbenie zobáka (naďalej značne žltý zobák samčeka a v protiklade tmavo sivý až hnedý zobák samičky), ligotavejšie "zrkadlo" na krídle, tmavší vrch hlavy a hnedšia hruď poskytujú dobré rozpoznávacie znaky.

Hlas
----

Kvákanie samice *"wäk-wäk-wäk"*

35 s, Anglicko, v pozadí spievajú: drozd čierny, drozd trskotavý a pinka obyčajná

Samica, iný variant hlasu, klesajúce kvákanie

3,5 s, Spojené štáty

Klesajúce kvákanie samice a *"rääb-räb"* samca

17 s, Spojené štáty


|  |
| --- |
| Samec pískavé *"jip-jip"* |
| externý odkaz |
| 33 s, Poľsko |

Samec sa v čase rozmnožovania ozýva vysokým pískavým *"jip-jip"* a tichým nosovým zvukom *"rääb-räb-räb-räb"* pripomínajúcim žaby.. Samica hlasno kváka *"wäk-wäk-wäk"*.

Výskyt a stav na Slovensku
--------------------------

Na Slovensku je jeden z najrozšírenejších hniezdičov a zimujúcich druhov. Najvyššie položené hniezdiská boli zistené na Nižnom Temnosmrečinskom plese 1 677 m n. m. a Veľkom Roháčskom plese 1 562 m n. m..

Odhadovaný počet hniezdiacich párov v rokoch 1980 – 1999 bol 12000 – 20000, zimujúcich jedincov 60000 – 120000. Veľkosť populácie i územie na ktorom sa vyskytovala boli stabilné, maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

Odhadovaný počet hniezdiacich párov v rokoch 2008 – 2012 bol 13000 – 20000 párov, zimujúcich jedincov 80000 – 110000. Krátkodobý trend za posledných 12 rokov (2000 – 2012) aj dlhodobý trend od roku 1980 (1980 – 2012) boli *stabilné*. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola *stabilná*. Krátkodobý trend zimujúcej populácie za posledných 12 rokov (2000 – 2012) bol *stabilný*, dlhodobý trend bol *klesajúci*. V roku 2014 LC - menej dotknutý.

Odhadovaný počet hniezdiacich párov v rokoch 2013 – 2018 bol 15000 – 22000 párov, zimujúcich jedincov 90000 – 130000. Krátkodobý trend za posledných 12 rokov (2007 – 2018) aj dlhodobý trend od roku 1980 (1980 – 2018) boli *stúpajúce*. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola *stabilná*. Krátkodobý trend zimujúcej populácie za posledných 12 rokov (2007 – 2018) bol *stabilný*, dlhodobý trend bol *klesajúci*.

Biotop
------

Kačica divá hniezdi na dobre zarastených brehoch a ostrovoch tečúcich či stojatých vôd a močiarov. Počas migrácie uprednostňujú veľké otvorené vodné plochy. V najväčších množstvách zimujú na veľkých vodných tokoch a rozsiahlych nezamrznutých vodných plochách.

Rozmnožovanie
-------------

Obdobie párenia je na jar. Párenie prebieha podľa komplikovaného rituálu. Kačice divé si stavajú hniezdo z rastlín na brežnom násype. Samičky sedia na vajciach raz do roka. Na 7 až 11 (výnimočne aj 20) vajciach sedí 25 až 28 dní. Tri dni pred vyliahnutím začína kačiatko pípať. S vaječným zubom (špicatý zub na konci zobáka) spraví dieru do vápennej škrupiny a keď sa dostane von, zostane vyčerpané ležať. Kačice sa liahnu už veľmi dobre vyvinuté, po krátkom čase opúšťajú hniezdo a vedia od začiatku plávať. V prvých hodinách života bežia za tým, koho vidia ako prvého. To je najčastejšie matka. Táto forma interakcie učenia a vrodeného správania je u druhov so starostlivosťou o mláďatá rozhodujúcou súčasťou rozmnožovacieho cyklu. Odlišuje sa predovšetkým dvoma zvláštnosťami od iných druhov učenia: po prvé – je nevratné a po druhé – učenie je obmedzené na citlivú fázu (kritickú periódu). Po ôsmich týždňoch vedia kačice lietať. Kačica dáva pozor na mláďatá 50 až 60 dní.

Potrava
-------

Potrava kačice divej pozostáva prevažne z rastlinných látok. Má rada semená, plody, zelené vodné a pobrežné rastliny. K potravinovému spektru patrí ale aj hmyz, mäkkýše, larvy, malé raky, žubrienky, ikry, žaby, červíky, a dokonca myši. Na jeseň žerie aj žalude a iné orechy. Na kŕmnych miestach žerú príležitostne aj chlieb a kuchynský odpad. Pri hľadaní potravy a v nebezpečenstve sa kačice ponárajú. Chvost pritom vyčnieva z vody. Zobákom odhrýzajú časti rastlín a vytláčajú vodu, ktorú tiež prijali, cez rohovité vrúbky po krajoch zobáka. Takto upravený zobák je výborným orgánom pri preceďovaní vody s potravou. Potrava sa tu zachytáva.

Ochrana
-------

Je zákonom chránená, spoločenská hodnota je 500 € (Vyhláška MŽP č. 170/2021).

Galéria
-------

* Párik, samček vpravo.Párik, samček vpravo.
* Párik pláva na vode. Nepotápavé kačice majú chvosty pri plávaní nad vodou.Párik pláva na vode. Nepotápavé kačice majú chvosty pri plávaní nad vodou.
* Ďalší rozdiel od potápavých druhov kačíc je, že sa nemusia rozbiehať po hladine a okamžite vzlietnu z vodnej hladiny.Ďalší rozdiel od potápavých druhov kačíc je, že sa nemusia rozbiehať po hladine a okamžite vzlietnu z vodnej hladiny.
* Párik pri hľadaní potravy. Neponárajú sa, iba sa obrátia v plytkej vode a dočahujú ku dnu. Úplne sa potápajú len v nebezpečenstve.Párik pri hľadaní potravy. Neponárajú sa, iba sa obrátia v plytkej vode a dočahujú ku dnu. Úplne sa potápajú len v nebezpečenstve.
* VajíčkaVajíčka
* KáčatkáKáčatká
* Kačica s mladými.Kačica s mladými.
* Kompozitná fotografia – pomôcka na ľahšie spoznanie druhuKompozitná fotografia – pomôcka na ľahšie spoznanie druhu
* SamiceSamice

Referencie
----------

1. 1 2  IUCN Red list 2021.3. Prístup 8. februára 2022.
2. 1 2   *Demko M. Krištín A. & Pačenovský S. 2014: Červený zoznam vtákov Slovenska. SOS/BirdLife Slovensko, 52 pp.* [online]. vtaky.sk, 2014, [cit. 2018-03-03]. Dostupné online.
3. ↑  KOVALIK, Peter, et al. *Slovenské mená vtákov* [online]. Bratislava: SOS/BirdLife Slovensko, 2010, rev. 2016-10-23, [cit. 2016-10-30]. Dostupné online.
4. ↑  FARNER, Donald S.; KING, James R.; PARKES, Kenneth C.. *Avian Biology (Volume VI)*. [s.l.] : Elsevier, 2013. 514 s. ISBN 978-1-4832-6945-0. S. 375.
5. ↑  FROUZ, Jan; FROUZOVÁ, Jaroslava. *Applied Ecology (How Agriculture, Forestry and Fisheries Shape Our Planet)*. [s.l.] : Springer Nature, 2021. 422 s. ISBN 978-3-03083225-4. S. 194.
6. ↑  MARKOVIĆ, Nemanja; BULATOVIĆ, Jelena. *Animal Husbandry and Hunting in the Central and Western Balkans Through Time*. [s.l.] : Archaeopress Publishing Ltd, 2020. 198 s. ISBN 978-1-78969-694-3.
7. ↑  OMIYA Y, KONDO S. Anas domestica as a definitive host and Ophicephalus argus as a second intermediate host of Clonorchis sinensis. Jpn J Med. 1951 Jun;4(3):157-61. doi: 10.7883/yoken1948.4.157. PMID: 14897500.
8. ↑  Svet živočíšnej ríše. 1984, S. 168
9. 1 2 3 4 5  DANKO, Štefan; DAROLOVÁ, Alžbeta; KRIŠTÍN, Anton, et al. *Rozšírenie vtákov na Slovensku*. Bratislava : Veda, 2002. (kap. Kačica divá, str. 131 – 133, Darolová, A. Krištín, A.). ISBN 80-224-0714-3.
10. ↑  LONG, John L.. *Introduced Birds of the World*. [s.l.] : Agricultural Protection Board of Western Australia, 1981. S. 21 – 493.
11. 1 2 3 4 5  FERIANC, Oskár. *Vtáky Slovenska 1*. Bratislava : Veda, 1977.
12. 1 2 3 4  PETERSON, R. T.; MOUNTFORT, G.; HOLLOM, P. A. D.. *Európa madarai*. Budapest : Gondolat, 1986. ISBN 978-80-7234-292-1. (preklad do maďarčiny)
13. 1 2 3 4  JONSSON, Lars. *Die Vögel Europas und des Mittelmeerraumes*. Stuttgart : Franckh-Kosmos, 1992. ISBN 3-440-06357-7. (po nemecky)
14. ↑  BALÁŽ, Daniel; MARHOLD, Karol; URBAN, Peter. *Červený zoznam rastlín a živočíchov Slovenska*. 1. vyd. Banská Bystrica : Štátna ochrana prírody Slovenskej republiky, 2001. 160 s. Dostupné online. ISBN 80-89035-05-1. Kapitola Červený (ekosozologický) zoznam vtákov (Aves) Slovenska: Anton Krištín, Ľudovít Kocian, Peter Rác (en: Red (Ecosozological) List of Birds (Aves) of Slovakia), s. 150 - 153.
15. ↑   *Černecký, J. Darolová, A. Fulín, M. Chavko, J. Karaska, D. Krištín, A. Ridzoň, J. Správa o stave vtákov v rokoch 2008 – 2012 na Slovensku.* [online]. Príprava vydania Černecký, J. Banská Bystrica: Štátna ochrana prírody Slovenskej republiky, 2014, [cit. 2019-10-15]. S. 790. Dostupné online.
16. ↑  DEMKO, Miroslav; KRIŠTÍN, Anton; PUCHALA, Peter. Červený zoznam vtákov Slovenska. *Tichodroma*, roč. 25, čís. 2013, s. 69 - 78. Dostupné online [cit. 2018-03-03].
17. ↑  JEDLIČKA, Ladislav; KOCIAN, Ľudovít; KADLEČÍK, Ján; FERÁKOVÁ, Viera. *Hodnotenie stavu ohrozenia taxónov fauny a flóry* [online]. Bratislava: Štátna ochrana prírody SR, Banská Bystrica, Univerzita Komenského v Bratislave, vydavateľstvo Faunima, online in vtaky.sk, 2007, [cit. 2018-03-04]. Dostupné online.
18. ↑   *Černecký, J. Saxa, A. Čuláková, J. Andráš, P. Správa o stave vtákov za obdobie rokov 2013 – 2018.* [online]. Príprava vydania Černecký, J. Banská Bystrica: Štátna ochrana prírody Slovenskej republiky, 2019, [cit. 2019-10-15]. Dostupné online.
19. ↑   *Vyhláška č. 170/2021 Z. z.* [online]. [Cit. 2021-06-23]. Dostupné online.

Iné projekty
------------

CommonsWikidruhyWikislovník
* Spolupracuj na Commons Commons ponúka multimediálne súbory na tému **Kačica divá**
* Spolupracuj na Wikidruhoch Wikidruhy ponúkajú informácie na tému **Kačica divá**
* Spolupracuj na Wikislovníku Wikislovník ponúka heslo ****Kačica divá****

Externé odkazy
--------------

* Kačica divá u Bundesamt für Naturschutz Archivované 2016-04-29 na Wayback Machine (po nemecky)
* Youtube video
* Youtube video
* Hlas kačice divej na xeno-canto zoznam nahrávok bez mapy (rýchlejšie) alebo zoznam nahrávok s mapou. (po anglicky)
* Videá, fotografie a nahrávky zvukov o *Anas platyrhynchos* na stránke eBird - Cornell Lab of Ornithology - Macaulay Library a podrobné informácie o *Anas platyrhynchos* na stránke Birds of the World - Cornell Lab of Ornithology (v roku 2020 došlo k spojeniu s obsahom HBW online aj IBC, kompletný obsah je prístupný po registrácii)